CELEX: 62020CB0573
Language: mt
Date: 2021-04-14 00:00:00
Title: Kawża C-573/20: Digriet tal-Qorti tal-Ġustizzja (Is-Sitt Awla) tal-14 ta’ April 2021 (talba għal deċiżjoni preliminari tal-Commissione tributaria provinciale di Parma) – L-Italja – Casa di Cura Città di Parma SpA vs Agenzia delle Entrate (Talba għal deċiżjoni preliminari – Artikolu 52(2) u Artikolu 99 tar-Regoli tal-Proċedura tal-Qorti tal-Ġustizzja – Tassazzjoni – Sistema komuni tat-taxxa fuq il-valur mifsud (VAT) – Sitt Direttiva 77/388/KEE – Artikolu 17(2)(a) – Persuna taxxabbli mħallta – Prorata ta’ tnaqqis – Strutturi sanitarji pubbliċi jew privati li jeżerċitaw attivitajiet eżentati – Leġiżlazzjoni nazzjonali li teskludi t-tnaqqis tal-VAT relatat max-xiri ta’ oġġetti jew ta’ servizzi użati għall-bżonnijiet ta’ din l-attivtà eżentata)

19.7.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 289/19
            
         
      Digriet tal-Qorti tal-Ġustizzja (Is-Sitt Awla) tal-14 ta’ April 2021 (talba għal deċiżjoni preliminari tal-Commissione tributaria provinciale di Parma) – L-Italja – Casa di Cura Città di Parma SpA vs Agenzia delle Entrate
      (Kawża C-573/20) (1)
      
      (Talba għal deċiżjoni preliminari - Artikolu 52(2) u Artikolu 99 tar-Regoli tal-Proċedura tal-Qorti tal-Ġustizzja - Tassazzjoni - Sistema komuni tat-taxxa fuq il-valur mifsud (VAT) - Sitt Direttiva 77/388/KEE - Artikolu 17(2)(a) - Persuna taxxabbli mħallta - Prorata ta’ tnaqqis - Strutturi sanitarji pubbliċi jew privati li jeżerċitaw attivitajiet eżentati - Leġiżlazzjoni nazzjonali li teskludi t-tnaqqis tal-VAT relatat max-xiri ta’ oġġetti jew ta’ servizzi użati għall-bżonnijiet ta’ din l-attivtà eżentata)
      (2021/C 289/26)
      Lingwa tal-kawża: it-Taljan
      
         Qorti tar-rinviju
      
      Commissione tributaria provinciale di Parma
      
         Partijiet fil-kawża prinċipali
      
      
         Rikorrent: Casa di Cura Città di Parma SpA
      
         Konvenuta: Agenzia delle Entrate
      
         Dispożittiv
      
      L-Artikolu 17(2)(a) tas-Sitt Direttiva tal-Kunsill 77/388/KEE tas-17 ta’ Mejju 1977 fuq l-armonizzazzjoni tal-liġijiet ta’ l-Istati Membri dwar taxxi fuq id-dħul mill-bejgħ – Sistema komuni ta’ taxxa fuq il-valur miżjud: bażi uniformi ta’ stima, għandu jiġi interpretat fis-sens li ma jipprekludix leġiżlazzjoni nazzjonali li ma tawtorizzax it-tnaqqis tat-taxxa fuq il-valur miżjud (VAT) imħallsa input għax-xiri ta’ oġġetti u ta’ servizzi użati għall-bżonnijiet ta’ attivitajiet eżentati u li tipprevedi, b’konsegwenza ta’ dan, li d-dritt għat-tnaqqis tal-VAT ta’ persuna taxxabbli mħallta jiġi kkalkolat abbażi ta’ prorata li tikkorrispondi għar-relazzjoni bejn l-ammont tat-tranżazzjonijiet li jagħtu d-dritt għat-tnaqqis u l-ammont totali tat-tranżazzjonijiet mwettqa matul s-sena inkwistjoni, inklużi s-servizzi mediċi-sanitarji eżentati.
      
         (1)  ĠU C 35, 01,02,2021.